turjo4nis/wikipedia-bn-dump-20250701 huggingface dataset:
যাত্রাপুর ইউনিয়ন

যাত্রাপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
 যাত্রাপুর ইউনিয়ন, কুড়িগ্রাম সদর; (কুড়িগ্রাম জেলা)
 যাত্রাপুর ইউনিয়ন, বাগেরহাট সদর; (বাগেরহাট জেলা)
 যাত্রাপুর ইউনিয়ন, মুরাদনগর; (কুমিল্লা জেলা)

আরও দেখুন 
 পীরযাত্রাপুর ইউনিয়ন; (বুড়িচং, কুমিল্লা)
পলিনেশিয়া

পলিনেশিয়া মধ্য ও দক্ষিণ প্রশান্ত মহাসাগরে বিক্ষিপ্তভাবে ছড়িয়ে থাকা প্রায় ১০০০টিরও বেশি দ্বীপ নিয়ে গঠিত একটি অঞ্চল। এটিকে বৃহত্তর ওশেনিয়া অঞ্চলের একটি উপ-অঞ্চল হিসেবে গণ্য করা হয়। পলিনেশিয়ার আদি অধিবাসীদেরকে "পলিনেশীয়" বলা হয়। পলিনেশীয়দের মধ্যে অনেক সাধারণ বৈশিষ্ট্য আছে, যেমন পলিনেশীয় ভাষাপরিবার, পলিনেশীয় সংস্কৃতি ও বিশ্বাস, ইত্যাদি। ঐতিহাসিকভাবে পলিনেশীয়দের মধ্যে নৌভ্রমণের দৃঢ় ঐতিহ্য আছে, তারা রাতের আকাশের তারা দেখে নৌপথে ভ্রমণ করতে পারে। নিউজিল্যান্ড পলিনেশিয়ার বৃহত্তম দেশ।

১৭৫৬ সালে ফরাসি লেখক শার্ল দ্য ব্রস সর্বপ্রথম "পলিনেশিয়া" ( পোলিনেযি) পরিভাষাটি ব্যবহার করেন; তিনি এটি দিয়ে প্রশান্ত মহাসাগরের সবগুলি দ্বীপকে বুঝিয়েছিলেন। ১৮৩১ সালে জ্যুল দ্যুমোঁ দ্যুর্ভিল প্যারিসের ভূগোল সমিতিতে দেওয়া একটি বক্তৃতাতে পরিভাষাটিকে সীমাবদ্ধ করার প্রস্তাব করেন। মার্কিন যুক্তরাষ্ট্রের অঙ্গরাজ্য হাওয়াই দ্বীপপুঞ্জটিকেও পলিনেশিয়ার অন্তর্গত করা হয়; এটি পলিনেশিয়া ত্রিভুজের উত্তর শীর্ষবিন্দুটি গঠন করেছে।

তথ্যসূত্র

আরও পড়ুন

বহিঃসংযোগ

 History of Easter Island illustrated by stamps
 Interview with David Lewis
 Lewis commenting on Spirits of the Voyage
 Useful introduction to Maori society, including canoe voyages
 Obituary: David Henry Lewis—including how he came to rediscover Pacific Ocean navigation methods

পলিনেশিয়া
ওশেনিয়ার দ্বীপ
ওশেনিয়ার অঞ্চল
১৮শ শতকের নবশব্দ
ফরাসি শব্দ ও শব্দগুচ্ছ
এশিয়া-প্রশান্ত মহাসাগরীয় অঞ্চল
বিজয় কুমার হাঁসদাক

বিজয় কুমার হ্যান্সডাক হলেন একজন ভারতীয় রাজনীতিবিদ, যিনি ঝাড়খণ্ড মুক্তি মোর্চার রাজনীতির সাথে যুক্ত। তিনি ষোড়শ ও সপ্তদশ লোকসভা নির্বাচনে রাজমহল লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র

ভারতীয় রাজনীতিবিদ
জীবিত ব্যক্তি
ষোড়শ লোকসভার সদস্য
সপ্তদশ লোকসভার সদস্য
১৯৮২-এ জন্ম
ঝাড়খণ্ড মুক্তি মোর্চার রাজনীতিবিদ
ঝাড়খণ্ডের লোকসভা সদস্য
সাহেবগঞ্জ জেলার ব্যক্তি
লুধুয়া জমিদার বাড়ি

লুধুয়া জমিদার বাড়ি বাংলাদেশ এর চাঁদপুর জেলার মতলব উত্তর উপজেলায়  অবস্থিত এক ঐতিহাসিক জমিদার বাড়ি। স্থানীয়দের মুখে এখনো প্রচলন রয়েছে এই বাড়ির সামনে থেকে জুতো পায়ে হেঁটে যেতে পারতেন না কোন প্রজা। সামান্য কোন অপরাধ করলেও দেয়া হতো কঠোর শাস্তি। অত্যাচার আর শোষণই ছিল এই জমিদারের মূলনীতি। কখনোই প্রজাদের নিয়ে ভাবতেন না এ জমিদার।

জনশ্রুতি আছে, প্রজাদের সুখ-দুঃখ দেখায় সময়ই ছিলনা জমিদার ছিরাপদী মিয়াজীর কাছে। জমির খাজনা দিতে কারও দেরি হলে প্রাসাদের অন্ধরমহলে চলত অবর্ণনীয় নির্মম নির্যাতন। আবার কখনো কখনো এই অন্ধরমহলে ভয়ঙ্কর মৃত্যুও হত অসহায় প্রজাদের শেষ পরিনতি।

নির্মম অত্যাচারের বেশ কিছু ঘটনার মধ্যে, সর্বালোচিত অপরুপা নারী পাশা খুন এবং তার অভিশাপের ঘটনাও প্রবীণ কয়েকজনের মুখে মুখে।

এছাড়াও কথিত আছে, জমিদার বাড়ির সামনে দিয়ে যাওয়া গর্ভবতী এক নারীর পেটের সন্তান ছেলে না মেয়ে, এই তর্কে প্রাসাদে এনে দুই ভাইয়ের পেট কেটে দেখার মতো গা শিউরে ওঠার মতো ঘটনাও।

সর্বশেষ আইয়ুব খানের আমলে অপরুপা পাশার অভিশাপের কলংক নিয়ে এই বাড়ির জমিদারি রাজত্ব-ঐশ্বর্য চিরতরে বন্ধ হয়ে যায়।

ইতিহাস
জমিদার ছিরাপদি মিয়াজি প্রায় ১৭০০ শতকের মাঝামাঝি এখানে তার জমিদারী প্রতিষ্ঠা করেন। তিনি ছিলেন খুবই অত্যাচারী জমিদার। তারা মোট তিন ভাই ছিলেন। তার জমিদারী আওতায় মতলব উত্তরের অধিকাংশ এলাকাই ছিল। ছিরাপদি মিয়াজি ছিলেন খুবই সখিন। তার অনেকগুলো ঘোড়া ছিল। তিনি একদিন একটা ঘোড়া নিয়ে তার জমিদারী আওতাভুক্ত এলাকায় ঘুরতে বের হতেন এবং শাসনাকার্য পরিচালনা করতেন। এখনো এই বাড়িতে ঘোড়াকে পানি খাওয়ানোর ডালা বা নাউন্দা রয়েছে। এখনো এখানে জমিদার বংশের লোকেরা বংশপরামপণায় বসবাস করে আসতেছেন।

অবকাঠামো
এখানে আগে বেশ কয়টি প্রাসাদ ছিল। তবে বর্তমানে তিনটি প্রাসাদ রয়েছে। সবগুলোই দ্বিতল বিশিষ্ট্য। এছাড়াও একটি অন্ধরমহল রয়েছে। এছাড়াও ঘোড়াশালা ও কয়েকটি দিঘী রয়েছে।

বর্তমান অবস্থা
আগে অনেক ভবন থাকলেও এখন মাত্র তিনটি ভবন রয়েছে। বাকিগুলো ধ্বংস হয়ে গেছে। যেগুলো রয়েছে, সেগুলোতে এখন শেওলা ও লতাপাতায় জরাজীর্ণ হয়ে রয়েছে। আর যে ঘোড়াশালাটি ছিল সেখানে এখন জমিদার বংশের বর্তমান উত্তরাধীকাররা একটি মুরগির খামার তৈরি করে মুরগির চাষ করতেছেন।

তথ্যসূত্র

বহিঃসংযোগ

চাঁদপুর জেলার দর্শনীয় স্থান
চাঁদপুর জেলার প্রত্নতাত্ত্বিক স্থান
চাঁদপুর জেলার প্রত্নতাত্ত্বিক স্থাপনা
সি. লালরোসাঙ্গা

সি. লালরোসাঙ্গা হলেন একজন ভারতীয় রাজনীতিবিদ, যিনি মিজো ন্যাশনাল ফ্রন্টের রাজনীতির সাথে যুক্ত। সপ্তদশ লোকসভা নির্বাচনে তিনি মিজোরাম লোকসভা কেন্দ্রের লোকসভা সদস্য হিসেবে নির্বাচিত হন। তিনি পূর্বে অল ইন্ডিয়া রেডিওতে খবর পড়তেন। ১৯৯১ সালে তিনি ইন্ডিয়ান ব্রডকাস্টিং প্রোগ্রাম সার্ভিসে যোগ দেন। তিনি দূরদর্শনের মহাপরিচালক পদ থেকে ২০০৫ সালে অবসর গ্রহণ করেন।

তথ্যসূত্র

ভারতীয় রাজনীতিবিদ
মিজো ন্যাশনাল ফ্রন্টের রাজনীতিবিদ
জীবিত ব্যক্তি
১৯৫৭-এ জন্ম
সপ্তদশ লোকসভার সদস্য
মিজোরামের রাজনীতিবিদ
মিজোরামের লোকসভা সদস্য
গিরিশ কারনাড

গিরিশ রঘুনাথ কারনাড (১৯ মে ১৯৩৮ - ১০ জুন ২০১৯) হলেন একজন ভারতীয় ভাষাবিজ্ঞানী, চলচ্চিত্র পরিচালক, অভিনয়শিল্পী, অনুবাদক, চিত্রনাট্যকার ও লেখক। তিনি ভারতের জাতীয় চলচ্চিত্র পুরস্কার, ফিল্মফেয়ার পুরস্কার, পদ্মশ্রী, পদ্মভূষণ ছাড়াও সাহিত্যেকদের জন্য প্রদত্ত ভারতের সর্বোচ্চ সম্মননা জ্ঞানপীঠ পুরস্কারও লাভ করেন।

জন্ম ও পারিবারিক পরিচিতি 
চার ভাই-বোনের মধ্যে তৃতীয় গিরিশ ১৯৩৮ সালের ১৯ মে তৎকালীন বোম্বের মাথেরানে জন্মান।

শিক্ষাজীবন 
তার প্রাথমিক পড়াশোনা কর্নাটকে হলেও অঙ্ক এবং সংখ্যাতত্ত্বে স্নাতক হওয়ার পর তিনি রাজনীতি এবং অর্থনীতি নিয়ে অক্সফোর্ড বিশ্ববিদ্যালয়েও পড়াশোনা করেন।

তথ্যসূত্র

বহিঃসংযোগ
 

১৯৩৮-এ জন্ম
২০১৯-এ মৃত্যু
২০শ শতাব্দীর ভারতীয় অনুবাদক
২০শ শতাব্দীর ভারতীয় অভিনেতা
২০শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় নাট্যকার
তামিল চলচ্চিত্র অভিনেতা
হিন্দি চলচ্চিত্র অভিনেতা
কন্নড় চলচ্চিত্র অভিনেতা
হিন্দি ভাষার চলচ্চিত্র পরিচালক
ভারতীয় চলচ্চিত্র অভিনেতা
ভারতীয় সমাজতন্ত্রী
কন্নড় ভাষার লেখক
ইংরেজিতে অনুবাদক
রায়গড় জেলা, মহারাষ্ট্রের ব্যক্তি
কন্নড় চলচ্চিত্র পরিচালক
ভারতীয় পুরুষ চিত্রনাট্যকার
ভারতীয় পুরুষ নাট্যকার
কর্ণাটক বিশ্ববিদ্যালয়ের প্রাক্তন শিক্ষার্থী
কোঙ্কণী ব্যক্তি
শিল্পকলায় পদ্মশ্রী প্রাপক
শিল্পকলায় পদ্মভূষণ প্রাপক
কন্নড় সাহিত্য অকাদেমি পুরস্কার প্রাপক
জ্ঞানপীঠ পুরস্কার বিজয়ী
সংগীত নাটক অকাদেমি ফেলোশিপ প্রাপক
শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
কন্নড় ভাষার নাট্যকার
রাজশ্রী মল্লিক

রাজশ্রী মল্লিক হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি জগৎসিংহপুর লোকসভা কেন্দ্রের লোকসভা সদস্য হিসেবে নির্বাচিত হন। তিনি পূর্বে ওডিশা বিধানসভায় তির্তোল বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

১৯৬৪-এ জন্ম
জীবিত ব্যক্তি
বিজু জনতা দলের রাজনীতিবিদ
রাজনীতিতে ভারতীয় নারী
ওড়িশার লোকসভা সদস্য
সপ্তদশ লোকসভার সদস্য
ওড়িশা বিধানসভার সদস্য ২০১৪-২০১৯
জগৎসিংহপুর জেলার ব্যক্তি
বাংলাদেশ পোশাক প্রস্তুতকারক ও রপ্তানিকারক সমিতি ভবন

বিজিএমইএ ভবন বাংলাদেশের রাজধানী ঢাকার হাতিরঝিলে অবস্থিত  ১৬ তলা বিশিষ্ট ভবন ছিল। ১৯৯৮ সালে তৎকালীন প্রধানমন্ত্রী শেখ হাসিনা এর ভিত্তি স্থাপন করেন। ২০০৬ সালে উদ্বোধনী অনুষ্ঠানের মাধ্যমে তৎকালিন প্রধানমন্ত্রী খালেদা জিয়া এর উদ্বোধন করেন। এটি বাংলাদেশ পোশাক প্রস্তুতকারক ও রপ্তানিকারক সমিতির পুরোনো সদর দপ্তর হিসেবে পরিচিত।

বিবরণ
বাংলাদেশে তৈরি পোশাক শিল্পের জন্য দক্ষ কর্মী গড়ে তুলতে বিজিএমইএ প্রতিষ্ঠিত হয়। এ ভবন থেকে সংঠগনের সকর কার্যক্রম পরিচালিত হতো। ১৬ তলা বিশিষ্ট ভবনে দুটি বেসমেন্ট ছিলো। চারটি তলা  বিজিএমইএর দাফতরিক কাজে ব্যবহার হতো। বাকি তলাগুলোতে দুটি ব্যাংকসহ বেশ কিছু প্রতিষ্ঠানের কাছে বিক্রি হলেও আইনি জটিলতায় তাদের মালিকানা বুঝিয়ে দেয়া হয়নি। ভবনটি শীর্ষ  দুই তলায়  বিলাসবহুল অ্যাপারেল ক্লাব,  সদস্যদের ব্যবহারের জন্য সুইমিংপুল, ব্যায়ামাগার, রেস্তোরাঁ, সভাকক্ষ  এবং বৃহৎ আকারে মিলনায়তন ছিলো। ১৯৯৯ সালে বিজিএমইএ ইউনিভার্সিটি অব ফ্যাশন অ্যান্ড টেকনোলজি নামে একটি বিশ্ববিদ্যালয় প্রতিষ্ঠা করে। যা ২০০১ সালে জাতীয় বিশ্ববিদ্যালয়ে অধিভুক্ত হয়।

ভাঙ্গার নির্দেশ
২০১০ সালে বাংলাদেশের একটি দৈনিকে সংবাদপত্রে বিজিএমই ভবন অবৈধ শিরোনামে সংবাদ প্রকাশ হয়। প্রতিবেদনটি আদালতের নজরে আসে এবং  বিজিএমইএ ভবনটি অবৈধভাবে খালের ভূমি দখল করে নির্মিত হয়েছে উল্লেখ করে  ৩ এপ্রিল ২০১১ তারিখে  বাংলাদেশের উচ্চ আদালতের বিচারপতি এএইচএম শামসুদ্দিন চৌধুরীর নেতৃত্বে বিচারপতিদের বেঞ্চ ভবনটি সংগঠনটির নিজস্ব অর্থায়নে ভবন ভাঙ্গার নির্দেশ দেয়। আদালতের রায়ে বলা হয়, ‘দৃষ্টিনন্দন হাতিরঝিল প্রকল্পে বিজিএমইএ ভবন ক্যান্সারের মতো এবং যদি ভবনটি অবিলম্বে  সরানো না হয় তবে এটি হাতিরঝিল নয়, পুরো ঢাকা শহরের ক্ষতি করবে’ । বিজিএমইর পক্ষ থেকে বাংলাদেশের সুপ্রীম কোর্টে আপীল আবেদন করা হলে ৮ নভেম্বর ২০১৬ তারিখে তৎকালিন  প্রধান বিচারপতি সুরেন্দ্র কুমার সিনহা নেতৃত্বাধীন   বাংলাদেশের সুপ্রীম কোর্টের আপীল বিভাগের চার সদস্যের বেঞ্চ  উচ্চ আদালতের রায় ঠিক রেখে ভাঙ্গার জন্যে ৯০ দিনের সময় বেঁধে দেয়। ২ এপ্রিল ২০১৮ তারিখে বিজিএমইএ মুচলেকা দিয়ে পুনরায় আদালতের কাছ থেকে এক বছরের জন্যে সময় পায়।  ১২ এপ্রিল ২০১৯ তারিখে বেঁধে দেয়া সময়ের মেয়াদ শেষ হয় এবং ১৬ এপ্রিল ২০১৯ তারিখে রাজউক ভবনটি সীলগালা করে।

স্থানান্তর
পুরোনো ভবন সিলগালার হয়ে যাওয়ায় ঢকার উত্তরায় দুটি উঁচু ভবনে বিজিএমইএর নতুন সদর দফতর স্থানান্তর হয়। এ দুটি ভবনের ভেতেরর পরিমাণ ৪ লাখ ৬৪ হাজার বর্গফুট। এ মধ্যে ৩ লাখ বর্গফুট দাফতরি কাজে ব্যবহার করবে বিজিএমইএ।  এতে প্রদর্শনী কেন্দ্র ছাড়াও ৭৫০ ধারণক্ষমতা সম্পন্ন  মিলনায়তন, দুটি সেমিনার কক্ষ এবং সংগঠনের সদস্যদের জন্য সুইমিংপুল রয়েছে।

তথ্যসূত্র

ঢাকার ভবন ও স্থাপনা
২০০৬-এ বাংলাদেশে প্রতিষ্ঠিত
বাংলাদেশের সাবেক ভবন ও স্থাপনা
বাংলাদেশের বৈদেশিক বাণিজ্য
২০০৬-এ বাংলাদেশ
বি. বি. পাতিল

বি. বি. পাতিল হলেন একজন ভারতীয় রাজনীতিবিদ, যিনি তেলেঙ্গানা রাষ্ট্র সমিতির রাজনীতির সাথে যুক্ত। তিনি ষোড়শ ও সপ্তদশ লোকসভা নির্বাচনে জহিরাবাদ লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র

ভারতীয় রাজনীতিবিদ
জীবিত ব্যক্তি
তেলেঙ্গানা রাষ্ট্র সমিতির রাজনীতিবিদ
সপ্তদশ লোকসভার সদস্য
ষোড়শ লোকসভার সদস্য
ভারত রাষ্ট্র সমিতির রাজনীতিবিদ
তেলেঙ্গানার লোকসভা সদস্য
১৯৫৫-এ জন্ম
বারমুডা

বারমুডা () উত্তর আটলান্টিক মহাসাগরে অবস্থিত একটি ব্রিটিশ সামুদ্রিক অঞ্চল ও দ্বীপরাষ্ট্র। এটি মার্কিন যুক্তরাষ্ট্রের অঙ্গরাজ্য নর্থ ক্যারোলাইনার হ্যাটেরাস অন্তরীপ (কেপ হ্যাটেরাস) থেকে পূর্ব-দক্ষিণ-পূর্ব দিকে ১০৭০ কিলোমিটার দূরত্বে, কিউবা থেকে ১৭৫৯ কিলোমিটার উত্তর-পূর্বে এবং কানাডার নোভা স্কোশিয়ার কেপ সেবল দ্বীপ থেকে ১২৩৬ কিলোমিটার দক্ষিণে অবস্থিত। দ্বীপরাষ্ট্রটির রাজধানীর নাম হ্যামিলটন। বারমুডা একটি স্বায়ত্বশাসিত অঞ্চল; এর নিজস্ব সংবিধান, সরকার ও আইনসভা আছে যেটি স্থানীয় আইন প্রণয়ন করতে পারে। তবে যুক্তরাজ্য দেশটির প্রতিরক্ষা ও বৈদেশিক সম্পর্কের দায়িত্বে রয়েছে। ২০১৮ সালে এখানে প্রায় ৭১ হাজার লোক বাস করত। ব্রিটিশ সামুদ্রিক অঞ্চলগুলির মধ্যে বারমুডার জনসংখ্যাই সর্বোচ্চ।

বারমুডার প্রধান দুইটি অর্থনৈতিক খাত হল সমুদ্রস্থিত (offshore অফশোর) বীমা এবং পর্যটন। বারমুডার জলবায়ু উপক্রান্তীয় ধরনের। এটি হারিকেন বা ঘূর্ণিঝড় বলয়ের মধ্যে পড়েছে বলে এখানকার আবহাওয়া চরম আকার ধারণ করতে পারে। তবে ঘূর্ণিঝড় বলয়ের উত্তর সীমায় অবস্থিত বলে প্রবালপ্রাচীর দিয়ে বেষ্টিত বলে দ্বীপটি ঝড়ের ক্ষয়ক্ষতির থেকে কিছুটা হলেও রক্ষা পায়।

তথ্যসূত্র

আরও পড়ুন

 Boultbee, Paul G. and David F. Raine. Bermuda. Oxford: ABC-Clio Press, 1998.
 Glover, Lorri. co-author, The Shipwreck That Saved Jamestown: The Sea Venture Castaways and the Fate of America
 Anonymous, but probably written by John Smith (1580–1631): The Historye of the Bermudaes or Summer Islands. University of Cambridge Press, 2010.

বহিঃসংযোগ
 Bermuda Archipelago
 Bermuda Government – Official government website
 Bermuda Tourism
 Bermuda Guide
 Bermuda Parliament
 Bermuda Chamber of commerce
 Bermuda's British Army forts from 1609
 

বারমুডা
উত্তর আটলান্টিক মহাসাগরের দ্বীপ
ব্রিটিশ উত্তর আমেরিকা
ব্রিটিশ সামুদ্রিক অঞ্চল
উত্তর আমেরিকার অধীনস্থ অঞ্চল
আমেরিকা মহাদেশসমূহে ইংরেজ উপনিবেশ স্থাপন
ইংরেজি ভাষী দেশ ও অঞ্চল
দ্বীপরাষ্ট্র
উত্তর আমেরিকার দ্বীপ
ইউরোপীয় ইউনিয়নের বিশেষ অঞ্চল
১৬১২-এ প্রতিষ্ঠিত রাষ্ট্র ও অঞ্চল
আটলান্টিক মহাসাগরের দ্বীপপুঞ্জ
বারমুডা ট্রায়াঙ্গেল
ব্রিটিশ সমুদ্রপার অঞ্চল
উত্তর আমেরিকার নির্ভরশীল অঞ্চল
দ্বীপ রাষ্ট্র
কোথা প্রভাকর রেড্ডি

কোথা প্রভাকর রেড্ডি হলেন একজন ভারতীয় রাজনীতিবিদ, যিনি তেলেঙ্গানা রাষ্ট্র সমিতির রাজনীতির সাথে যুক্ত। তিনি ২০১৪ সাল থেকে মেদাক লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র

ভারতীয় রাজনীতিবিদ
জীবিত ব্যক্তি
তেলেঙ্গানা রাষ্ট্র সমিতির রাজনীতিবিদ
সপ্তদশ লোকসভার সদস্য
ষোড়শ লোকসভার সদস্য
১৯৬৬-এ জন্ম
তেলেঙ্গানার লোকসভা সদস্য
উত্তরাঞ্চলীয় আমেরিকা

উত্তরাঞ্চলীয় আমেরিকা () উত্তর আমেরিকা মহাদেশের উত্তরতম অঞ্চল। একটি সংজ্ঞানুযায়ী এটি "মধ্য" আমেরিকার (মেক্সিকো, ক্যারিবীয় অঞ্চল ও মধ্য আমেরিকা) উপরে অবস্থিত। অর্থাৎ উত্তরাঞ্চলীয় আমেরিকার দক্ষিণ সীমান্ত হল মার্কিন-মেক্সিকো সীমান্ত। আবার জাতিসংঘের দেওয়া সংজ্ঞানুযায়ী উত্তরাঞ্চলীয় আমেরিকা যে রাষ্ট্র ও অঞ্চলগুলি নিয়ে গঠিত, সেগুলি হল বারমুডা, কানাডা, গ্রিনল্যান্ড, সাঁ-পিয়ের এ মিকলোঁ এবং মার্কিন যুক্তরাষ্ট্র (হাওয়াই, পুয়ের্তো রিকো, মার্কিন ভার্জিন দ্বীপপুঞ্জ ও অন্যান্য অপ্রধান মার্কিন অঞ্চল ব্যতীত)।

তথ্যসূত্র

আরও দেখুন 

 কেন্দ্রীয় আমেরিকা
 মধ্য আমেরিকা
 ইঙ্গ-আমেরিকা

বহিঃসংযোগ 
 Canada and the United States, by Stephen Azzi and J.L. Granatstein 

আমেরিকা মহাদেশের অঞ্চলসমূহ
উত্তর আমেরিকার অঞ্চল
এম. ভি. ভি. সত্যনারায়ণ

এম. ভি. ভি. সত্যনারায়ণ হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি বিশাখাপট্টনম লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র 

জীবিত ব্যক্তি
ওয়াইএসআর কংগ্রেস পার্টির রাজনীতিবিদ
সপ্তদশ লোকসভার সদস্য
ভারতীয় রাজনীতিবিদ
অন্ধ্রপ্রদেশের লোকসভা সদস্য
অন্ধ্রপ্রদেশের রাজনীতিবিদ
১৯৬৬-এ জন্ম
তেলুগু চলচ্চিত্র প্রযোজক
ভারতীয় চলচ্চিত্র প্রযোজক
ইয়ারেন জেলা

ইয়ারেন (প্রাক্তন মাকুয়া) প্রশান্ত মহাসাগরের দ্বীপরাষ্ট্র নাউরুর একটি জেলা। নাউরুর কোন প্রতিষ্ঠিত রাজধানী না থাকলে ইয়ারেনকেই কার্যত রাজধানী হিসেবে গণ্য করা হয়।

ইতিহাস 
ইয়ারেন জেলাটিকে ১৯৬৮ সালে সৃষ্টি করা হয়। এর আদি নাম ছিল মাকুয়া। মাকুয়া নামটি একটি ভূগর্ভস্থ সুপেয় পানির হ্রদের নাম থেকে এসেছে। এই হ্রদটি নাউরুর জনগণের সুপেয় পানির প্রধান উৎস।

ভূগোল 
ইয়ারেন জেলাটি নাউরু দ্বীপের দক্ষিণ প্রান্তে অবস্থিত। এর আয়তন প্রায় ১.৫ বর্গকিলোমিটার এবং সমুদ্র সমতল থেকে এর উচ্চতা প্রায় ২৫ মিটার। ইয়ারেনের উত্তরে বুয়াদা জেলা, পূর্বে মেনেং জেলা এবং পশ্চিমে বোয়ে জেলা।

আরও দেখুন 
 নাউরুতে বসতির তালিকা

তথ্যসূত্র

বহিঃসংযোগ 

 
নাউরুর জেলা
নাউরুর জনবহুল এলাকা
ওশেনিয়ার রাজধানী
নাউরুতে ১৯৬৮-এ প্রতিষ্ঠিত স্থান
জামেয়া দারুল মাআরিফ আল ইসলামিয়া

জামেয়া দারুল মা’আরিফ আল-ইসলামিয়া বাংলাদেশের প্রখ্যাত কওমি শিক্ষা প্রতিষ্ঠান। এটি দারুল মা’আরিফ নামেও জনপ্রিয় এবং পরিচিত। মাদ্রাসাটি চট্টগ্রামের বহদ্দারহাটের হাজীরপুলে অবস্থিত।  আল্লামা সুলতান যওক নদভী এর প্রতিষ্ঠাতা ও পরিচালক ।

শিক্ষার ধরন 
ছাত্রদের ইসলামি শিক্ষা প্রদানে জামেয়া দারুল মাআ'রিফ ছাত্রদেরকে প্রাথমিক পর্যায় থেকে সর্বোচ্চ স্তর পর্যন্ত দিয়ে থাকে।  ইসলামি জ্ঞানের পাশাপাশি এতে ইংরেজি এবং বাংলা ভাষা, আরবি, উর্দু, ফার্সি, গণিত, ভূগোল, ইতিহাস, সামাজিক বিজ্ঞান এবং সাধারণ বিজ্ঞান পড়ানো হয়। এছাড়া মাধ্যমিক স্তরে ছাত্রদের জন্যে আধুনিক জ্ঞান শিক্ষা দেয়ার ব্যবস্থা রয়েছে।

বিভাগ 
জামিয়া দারুল মাআ'রিফে নিম্নলিখিত বিভাগগুলো রয়েছে:

 হিফজুল কুরআন বিভাগ।
 শুবাতুল লুগাতিল আরাবিয়্যা বা উচ্চতর আরবি ভাষা ও সাহিত্য বিভাগ।
 ইসলামি আইন ও গবেষণা বিভাগ।
 ইসলামিক স্টাডিজ অ্যান্ড দাওয়াহ বিভাগ। 
ইবতেদায়ী বা প্রাথমিক স্তর।
ইদাদিয়্যাহ বা মাধ্যমিক স্তর।
সানাবিয়্যাহ বা উচ্চ-মাধ্যমিক স্তর।
কুল্লিয়্যাহ বা উচ্চতর স্তর।

প্রকাশনা 
জামিয়া দারুল মা’আরিফ আল্-ইসলামিয়া থেকে নিচের  প্রকাশনাগুলো বের হয়।

 মাসিক আল হক (বাংলা মাসিক পত্রিকা) 
 মানার আশ শারক্ব (পাক্ষিক আরবি পত্রিকা)

তথ্যসূত্র 

চট্টগ্রাম জেলার কওমি মাদ্রাসা
ইসলামি বিশ্ববিদ্যালয় ও কলেজ
বাংলাদেশের কওমি মাদ্রাসা
দেওবন্দি শিক্ষাপ্রতিষ্ঠান
সুলতান যওক নদভী

সুলতান যওক নদভী (১৯৩৭ – ২০২৫) ছিলেন একজন বাংলাদেশি ইসলামি পণ্ডিত। তিনি হেফাজতে ইসলাম বাংলাদেশের প্রধান উপদেষ্টা এবং প্রতিষ্ঠাকালীন মহাসচিব, আঞ্জুমানে ইত্তেহাদুল মাদারিস বাংলাদেশের সভাপতি, জামেয়া দারুল মাআরিফ আল ইসলামিয়ার প্রতিষ্ঠাতা ও মহাপরিচালক এবং বিশ্ব মুসলিম লীগের বাংলাদেশ শাখার প্রধান। তিনি কওমি মাদ্রাসার প্রথম আলেম হিসেবে কওমি মাদ্রাসার শিক্ষা সংস্কার আন্দোলনের অগ্রদূত এবং আরবি ভাষায় দক্ষতা ও সাহিত্য অবদানের জন্য পরিচিতি ছিলেন।

প্রাথমিক জীবন 
তিনি ১৯৩৭ সালে মহেশখালীর জাগীরাঘোনা মহল্লায় জন্মগ্রহণ করেন। তিনি ১৯৫৯ সালে সালে আল-জামেয়া আল-ইসলামিয়াপাটিয়া থেকে দাওরায়ে হাদিস সম্পন্ন করেন। পরবর্তীতে, ১৪০৪ হিজরি সালে ভারতের দারুল উলুম নাদওয়াতুল উলামা থেকে তিনি সম্মানসূচক আলমিয়াত ডিগ্রি লাভ করেন।

কর্মজীবন 
তিনি ১৯৫৯ সালে  চন্দনাইশ উপজেলার মাদ্রাসা রাশিদিয়াতে যোগদানের মধ্য দিয়ে শিক্ষকতা পেশা শুরু করেন। ১৯৬০ সালে তিনি জামিয়া ইমদাদিয়া কিশোরগঞ্জে যোগ দেন। ১৯৬২ সালে হাজী মুহাম্মদ ইউনুসের আহ্বানে তিনি আল জামিয়া আল- ইসলামিয়া পটিয়ার শিক্ষক হিসেবে নিযুক্ত হন।

১৯৬৫ সালে তিনি একটি শিক্ষাপ্রতিষ্ঠান প্রতিষ্ঠার জন্য প্রথমবার পটিয়া মাদ্রাসা ছেড়ে চলে যান এবং আগ্রাবাদে কাশেমুল উলুম নামে একটি মাদ্রাসা প্রতিষ্ঠা করেন। হারুন বাবুনগরীর আহ্বানে তিনি আল-জামিয়াতুল ইসলামিয়া আজিজুল উলুম বাবুনগরে শিক্ষক হিসাবে নিয়োজিত হন। তিনি আরবি সাহিত্যের অধ্যয়নের জন্য নাদিয়াতুল আদাব নামে একটি শিক্ষা প্রতিষ্ঠান চালু করেন । বাংলাদেশের স্বাধীনতার পর তিনি দ্বিতীয়বার আল জামিয়া আল ইসলামিয়া পটিয়ায় নিযুক্ত হন। সেই সময় তিনি একটি ত্রৈমাসিক আরবি পত্রিকা আস-সুবহুল জাদেদ সম্পাদনা করতেন।

১৯৮১ সালে তিনি আন্তর্জাতিক সাহিত্য সেমিনারে অংশগ্রহণের জন্য ভারত যান এবং দারুল উলুম নদওয়াতুল উলামাতে দুই মাস অবস্থান করেন। ১৯৮৬ সালে তাকে রাবেতায়ে আল-আদাব আল-ইসলামির ট্রাস্টি বোর্ডে নিযুক্ত করা হয় এবং সংগঠনের বাংলাদেশ আঞ্চলিক কার্যালয়ের চেয়ারম্যান হিসাবে ঘোষণা করা হয়। ১৯৮৪ সালে তার আমন্ত্রণে আবুল হাসান আলী হাসানী নদভী বাংলাদেশ সফর করেন এবং মাদ্রাসা প্রতিষ্ঠার বিষয়ে পরামর্শ দেন। ১৯৮৫ সালে তিনি দ্বিতীয় বারের মতো পটিয়া মাদ্রাসা ছেড়ে চট্টগ্রাম শহরে জামেয়া দারুল মাআরিফ আল ইসলামিয়া প্রতিষ্ঠা করেন।

উল্লেখযোগ্য কর্ম 
প্রকাশিত কাজ:

 আত্ব-তরীকু ইলাল ইনশা  
 আমার জীবনকথা 
 আল-ক্বিরাআতুল আরাবিয়্যাহ
 ইশরুনা দারসান
 তাছহিলুল ইনশা

মৃত্যু 

তিনি ২ মে ২০২৫ খ্রিষ্টাব্দ দিবাগত রাতে চট্টগ্রামে মৃত্যুবরণ করেন।

আরও দেখুন 
 দেওবন্দি ব্যক্তিত্বের তালিকা

তথ্যসূত্র

বহিঃসংযোগ 
আল্লামা সুলতান যওক নদভীর নামে শিক্ষাবৃত্তি চালু
শিক্ষা সংস্কার আন্দোলনের অনন্য ব্যক্তিত্ব- জহির উদ্দিন বাবর
 শিক্ষা সংস্কারে শায়খ সুলতান যওক নদভির যুক্তিধারা
 
 হিফাজাত-ই-ইসলাম বাংলাদেশের সরকারি ওয়েবসাইট 
 বাংলাদেশ কাওয়মি মাদ্রাসা শিক্ষা বোর্ড 
 দারুল উলুমের অফিসিয়াল ওয়েবসাইট মুঈনুল ইসলাম হাটহাজারী

১৯৩০-এ জন্ম
সুন্নি ইসলামি আন্দোলন
দেওবন্দি ব্যক্তি
জীবিত ব্যক্তি
হেফাজতে ইসলাম বাংলাদেশের উপদেষ্টা
আবুল হাসান আলী হাসানী নদভীর শিষ্য
বাংলাদেশ কওমি মাদ্রাসা শিক্ষা কমিশনের সদস্য
আঞ্জুমানে ইত্তেহাদুল মাদারিস বাংলাদেশের সভাপতি
কক্সবাজার জেলার ইসলামি ব্যক্তিত্ব
১৯৩৯-এ জন্ম
২০শ শতাব্দীর বাঙালি
২১শ শতাব্দীর বাঙালি
২০শ শতাব্দীর মুসলিম
চট্টগ্রাম জেলার ব্যক্তি
দারুল উলুম নদওয়াতুল উলামার প্রাক্তন শিক্ষার্থী
আল জামিয়া আল ইসলামিয়া পটিয়ার শিক্ষার্থী
বাংলাদেশী সুন্নি মুসলিম পণ্ডিত
উর্দু ভাষার লেখক
বাঙালি আলেম
২০২৫-এ মৃত্যু
ফাতিমার বই

ফাতিমার বই, ফাতিমার মাসহাফ, বা মাসহাফে ফাতিমা হ'ল শিয়া ইসলামী ঐতিহ্য অনুসারে ইসলামী নবী মুহাম্মাদের কন্যা ফাতিমার জন্য লিখিত একটি বই।

শিয়া মতবাদ 
শিয়া মতবাদে, মুসহাফ-ই-ফাতিমা  লেখা হয়েছিল ফাতিমার বাবা, ইসলামের নবী মুহাম্মাদ-এর মৃত্যুর পর  ।  উসুল আল-কাফির শিয়া মুসলিম ঐতিহ্য ফাতিমা মুশফ নামক একটি গ্রন্থ উল্লেখ করে, যা তার পিতা মুহাম্মদের রাস্তায় ফাতিমার কথা বলে। এই ঐতিহ্যের বেশ কয়েকটি সংস্করণ রয়েছে, তবে সাধারণ বিষয় হল অহী প্রেরণকারী আল্লাহর ফেরেশতা জিব্রাঈল তার কাছে হাজির অহি হাজিরে করেছিলেন এবং ফাতে তাদের সন্তানের বিষয়ে ভবিষ্যতের ঘটনা সহ অনেক কিছুর বিবরণ দিয়েছেন  বইটি প্রকাশনার সময়, আলী ফাতিমার লেখক হিসাবে কাজ করেন। 

শিয়া মতবাদের পঞ্চম ইমাম মুহাম্মদ আল বাকীর মতে, বইয়ে উল্লেখিত বাণীগুলো  ভবিষ্যদ্বাণী প্রকাশের নয়। তার মতে মুসলিম উৎসে ঈসা (যিশু)  মূসার  মায়ের কাছে এসেছিলেন  যা কোরআন মাজীদের সূরা আন নামলে উল্লেখ করা হয়েছে।

বাহাই মতবাদ 
বাইয়ি বিশ্বাসের প্রতিষ্ঠাতা বাহাউল্লাহ ১৮৫৭ সালের কাছাকাছি কালীমাত-ই-মকুনুহিহ বা লুকানো শব্দ গ্রন্থ লিখেছিলেন। বাহাউল্লাহ ফাতিমাহ গ্রন্থের নাম রাখেন, যদিও তিনি পরে তার আধুনিক উপাধি বাহাইতে বিশ্বাস করতেন    লুকানো শব্দ গ্রন্থে ইসলামের ভবিষ্যদ্বাণীর প্রতীকী পরিপূর্ণতা দেয়া হয়েছৈ।

সুন্নি মতবাদ 
সুন্নি মুসলমানরা বলে যে ফাতিমাহ কখনোই ঐশ্বরিক আয়াত গ্রহণ করেননি, এবং ফাতিমাহ গ্রন্থের অস্তিত্ব অস্বীকার করেছেন। কারণ কোনো মুহাম্মাদের কোনো  হাদিসে এ ব্যাপারে কোনো বিষয় উল্লেখ নেই।

আরো পড়ুন 
 শিয়া বই তালিকা 
 আল-জাফর (বই) 
 আল-জামিয়া 
 আল-সাহিফা আল-সাজ্জাদিয়া 
 টুইলভার শিয়াবাদের সমালোচনা 
 শিয়া সম্পর্কে ভুল ধারণা 
 মুসহাফ 
 নাহজ আল-বালাগা 
 ফাতিমা ট্যাবলেটের হাদীস 
 বায়তুল আহহান 
 ফাতিমার তাসবীহ

পাদটীকা

তথ্যসূত্র

বহিঃসংযোগ 

 কিতাব আল-কাফি, অধ্যায় 40 (আল-জাফর, আল-জামি এবং ফাতিমা গ্রন্থের বর্ণনা), মুহাম্মদ সারওয়ার 
 উইকিশিয়ার ফাতিমা মুশফ

ধর্মীয় আত্মপক্ষসমর্থনকারী
ইসলামি গ্রন্থ
শিয়া সাহিত্য
ফাতিমা
তাসবিহে ফাতেমি

তাসবিহে ফাতেমি (আরবি : تسبیح فاطمة), সাধারণত "তাসবিহে হযরত যাহরা" নামে পরিচিত  বা "তাসবীহ আল-জাহরা" (আরবি: تسبیح الزهراء) , একটি বিশেষ যিকির যা।  রাসূল (স.) তার কন্যা ফাতিমা, (রা.) কে পড়তে বলেছেন তাই এটি ইসলামী শরিয়াতে তাসবিহে ফাতেমি নামে পরিচিত।

বিবরণ 
তাসবিহে ফাতেমি হলো  আল্লাহ-আক-আকবার (তাকবীর) ৩৪ বার, আলহামদুলিল্লাহ (তাহমিদ) এবং ৩৩ বার সুবহানাল্লাহ (তাসবীহ) ৩৩ বার অন্তর্ভুক্ত হয়েছে। 

আলী ইবনে আবি তালিবের একটি ইসলামী বর্ণনার মতে, ইসলামের নবী হযরত মুহাম্মদ  (স.) এ তাসবীহ তার মেয়ে ফাতিমা (রা.)-কে শিক্ষা দিয়েছেন। এই বর্ণনা অনুযায়ী ফাতিমা প্রতিদিন এ তাসবীহ আদায় করতেন। একদা ফাতিমাকে গৃহস্থালির কাজে সাহায্য করার জন্যে একজন কর্মচারী রাখার জন্যে এ তাসবীহ শিক্ষা দিয়েছিলেন।  পাশাপাশি বলেছেন এ কর্মচারী তার চেয়েও ভাল, যে এ তাসবীহ জানে। ; অতএব ফাতিমা (রা.)তার প্রতি সন্তুষ্ট হন।

হাদীসের বর্ণণা 
মুহাম্মাদ আল-বাকির থেকে বর্ণিত হয়েছে যে, তিনি বলেনঃ আল্লাহ তাসবীহ হযরত জহর থেকে প্রশংসা ও ধিকর দিক থেকে অন্য কোন উপাসনা করেননি। আল্লাহ তা'আলা ব্যতীত ভালো অনুশীলন করলে ফাতিমাকে দান করবেন। 

জাফর আল-সাদিক রা। বলেন, "হযরত জহরা   প্রতি ওয়াক্ত নামাজ পড়ার পর এ তাসবীহ পাঠ করা আমার প্রতি এক হাজার রাকাত (মুস্তাহাব) নামায পড়ার চেয়ে বেশি উত্তম"।  মুহাম্মাদ (স.) অন্য হাদীসে  বর্ণনা করেছেন যে, "যে ব্যক্তি হযরত জহরা  এর তাসবীহ পাঠ করে এবং ক্ষমা প্রার্থনা করে, তাকে আল্লাহ ক্ষমা করা দিবেন।"।

আরও দেখুন 

 ফাতিমার বই 
 শিশু মোহাম্মদ 
 ফাতিমার জীবনী 
 খাদিয়ার কন্যাদের বংশবৃদ্ধি 
 ফাতিমার ফাদাকের বক্তব্য

তথ্যসূত্র 

আরবি শব্দ ও বাক্যাংশ
ইসলামি পরিভাষা
নামাজের পরিভাষা
অপর্যালোচিত অনুবাদসহ পাতা
প্রার্থনা পুঁতি
শরিয়াহ-তে আরবি শব্দ ও বাক্যাংশ
শিয়া ইসলাম
ফাতিমা
সালাতুত তাসবীহ

সালাতুত তাসবীহ (), তাসবীহের নামাজ নামেও পরিচিত। সালাত শব্দের অর্থ নামাজ। আর তাসবিহ বলতে ‘সুবহানাল্লাহি ওয়াল হামদুলিল্লাহি, ওয়ালা ইলাহা ইল্লাল্লাহু ওয়াল্লাহু আকবার’ এ শব্দগুলো  বোঝানো হয়েছে। যে নামাজে এসব তাসবীহ পড়ানো হয়  তা সালাতুত তাসবীহ বা তাসবীহের নামাজ হিসেবে পরিচিত। ইসলামে অনুসারীদের জন্যে এটি একটি ঐচ্ছিক ইবাদত। এটা বাধ্যতামূলক পাঁচ ওয়াক্ত নামাজের মতো নয়। ইসলাম ধর্মের নবী, মুহাম্মদ (ﷺ) তাঁর অনুসারীদেরকে এ নামাজ পালনে উৎসাহিত করছেন। জীবনে একবার হলেও মুসলমানরা যেনো এ নামাজ পড়ে, এ বিষয়ে তিনি গুরুত্বারোপ করেছেন।

হাদীসে সালাতুত তাসবীহ 
রাসুল (ﷺ) তার চাচা, হযরত আব্বাস (রা.)-কে  বলেন,

নিয়ম
সালাতুত তাসবীহ চার রাকাত–বিশিষ্ট। প্রতি রাকাতে ‘সুবহানাল্লাহি ওয়াল হামদুলিল্লাহি, ওয়ালা ইলাহা ইল্লাল্লাহু ওয়াল্লাহু আকবার’ (سُبْحَانَ اللهِ وَالْحَمْدُ لِلهِ وَلَا اِلهَ اِلَّا اللهُ وَاللهُ اَكْبَرُ) তাসবীহগুলো ৭৫ বার করে পড়তে হয়। চার রাকাতে মোট (৭৫ × ৪) ৩০০ বার পড়তে হয়।

 কিয়াম
 প্রথম রাকাতে সানা পড়ার পর পড়তে হবে – ১৫ বার। তারপর সূরা ফাতিহা তারপর কোরআন থেকে কেরাত পাঠ (সুরা মিলানো  তাকছুর )করতে হবে, এরপর:
 দাঁড়ানো অবস্থায় রুকুতে যাওয়ার পুর্বে – ১০ বার।
 রুকু
 রুকু করবে এবং রুকু অবস্থায় দোয়ার পর – ১০ বার।
 রুকু থেকে মাথা ওঠানোর পর  সোজা হয়ে দাঁড়ানো অবস্থায় (রাব্বানা লাকাল হামদ পড়ার পর) – ১০ বার।
 সিজদা
 তারপর সিজদায় যাবে এবং সিজদা অবস্থায় এ তাসবীহ – ১০ বার।
 সিজদা থেকে মাথা ওঠানোর পর – ১০ বার।
 পুনরায় সিজদা গিয়ে – ১০ বার।
 ২য়, ৩য় ও ৪র্থ রাকাত
 সিজদা থেকে মাথা ওঠিয়ে আবার দ্বিতীয় রাকাতে একইভাবে তাসবিহ পাঠ করতে হবে। এ তাসবিহ প্রত্যেক রাকাতে ৭৫ বার করে ৪ রাকাত নামাজের প্রতি রাকাতেই এক নিয়ম অনুসারে আদায় করতে হবে।

ভুল হলে করণীয়
‘সালাতুত তাসবীহ’ নামায পড়াবস্থায় দানাদার তসবিহ হাতে গণনা করা মাকরূহ বা অনুচিত। আঙ্গুলের করগুলোতে গণনা করা যাবেনা। বরং তাহরিমা বাধা অবস্থাতেই হাতের আঙ্গুলের মাথা গুলো টিপেটিপে তাসবীহ গণনা করতে হবে। কোনো স্থানে তাসবীহ পড়তে ভুলে গেলে পরবর্তী তাসবীহ পাঠের সময় তা আদায় করে নিতে হবে। তবে ক্বওমা তথা রুকু থেকে দাঁড়ানোকালে ও  দুই সিজদার মাঝখানের সময়ে পূর্বের ভুলে যাওয়া তাসবীহগুলো আদায় করা যাবে না। সূরা-কেরাত পড়ার পূর্বে  তাসবীহ ভুলে গেলে সূরা-কেরাত পাঠের পরে সেটি আদায় করতে হবে।  একইভাবে ক্বিরায়াতের পর তাসবীহ ভুলে গেলে রুকুতে গিয়ে আদায় করতে হবে। রুকুতে তাসবীহ ভুলে গেলে উক্ত তাসবীহ প্রথম সিজদায় আদায় করতে হবে। সিজদায় যাওয়ার পূর্বে তাসবীহ পড়তে ভুলে গেলে তা প্রথম সিজদাতে গিয়ে আদায় করতে হবে। প্রথম সিজদাতে তাসবীহ ভুলে গেলে তা দুই সিজদার মাঝখানে আদায় না করে বরং দ্বিতীয় সিজদাতে গিয়ে আদায় করতে হবে।  ঠিক দুই সিজদার মাঝখানের তাসবীহ পড়তে ভুলে গেলে তাও দ্বিতীয় সিজদায় গিয়ে পড়তে হবে। আর একইভাবে দ্বিতীয় সিজদাতে তাসবীহ পড়তে ভুলে গেলে পরের রাকায়াতে সূরা-ক্বিরায়াত পাঠ করার পূর্বে পড়ে নিতে হবে।  নামাজের সর্বশেষ সিজদার তাসবীহ পড়তে ভুলে গেলে সালাম ফিরানোর পূর্বে তাসবীহ পড়ে নিতে হবে।

আরও দেখুন
 তাহাজ্জুদ
 নামাজ
 তারাবিহ
 জুম্মা
 ঈদের নামাজ

তথ্যসূত্র

নামাজ
ইসলামি বিশ্বাস ও মতবাদ